Diari Oficial de la Generalitat Valenciana


Sumari del DOGV 8385, del 18-09-2018 (2018/8352)

RESOLUCIÓ de 6 de setembre de 2018, del president de Turisme Comunitat Valenciana, de denegació d'ajudes 2018, programa 3, dirigides a empreses, associacions, federacions i fundacions destinades a la millora de la competitivitat dels serveis i productes turístics de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8385

Data del DOGV
:   18-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8352


Data del document
:   06-09-2018

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 de setembre de 2018, del president de Turisme Comunitat Valenciana, de denegació d'ajudes 2018, programa 3, dirigides a empreses, associacions, federacions i fundacions destinades a la millora de la competitivitat dels serveis i productes turístics de la Comunitat Valenciana. [2018/8352]  
Antecedents de fet  
  
Primer. Per Resolució de 20 de desembre de 2017, del president de l'Agència Valenciana del Turisme, publicada en el Diari Oficial de la Generalitat Valenciana (núm. 8199) del dia 27 de desembre de 2017, es convoquen les ajudes dirigides a empreses, associacions, federacions i fundacions per a l'any 2018 de l'Agència Valenciana del Turisme, destinades a la millora de la competitivitat dels serveis i productes turístics de la Comunitat Valenciana, emmarcades en els programes que s'assenyalen a continuació:  
 Programa 1: Foment de la competitivitat empresarial.  
 Programa 2: Suport a activitats esportives i culturals d'impacte turístic internacional.  
 Programa 3: Impuls al màrqueting de producte turístic de la Comunitat Valenciana.  
  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda acollides als citats programes, que han donat lloc als expedients corresponents al programa 3 relacionats en el document annex, adjunt a la present resolució.  
  
  
Tercer. D'acord amb el que estableix l'article 9.2 de la resolució de convocatòria, s'ha reunit la comissió d'avaluació d'ajudes, en sessions celebrades en data 25 de juliol i 2 d'agost de 2018 per a informar i valorar les sol·licituds desfavorables i favorables presentades al programa 3, Impuls al màrqueting de producte turístic de la Comunitat Valenciana.  
  
En sessió celebrada el 25 d'abril de 2018 es va acordar, entre altres coses, que «respecte a les sol·licituds que es relacionen en el document annex III, Avaluats desfavorables P3, de la present acta, la comissió acorda informar-les desfavorablement per a la concessió d'ajuda per no correspondre el projecte amb l'objecte o les actuacions subvencionables establides en la convocatòria d'ajudes o per falta de consignació pressupostària.» Aquest acord va ser ratificat per la comissió en la sessió celebrada en data 2 d'agost de 2018.  
«La comissió d'avaluació d'ajudes procedirà a traslladar els acords anteriors a la persona titular de la direcció de Turisme Comunitat Valenciana, qui emetrà la corresponent proposta de concessió o denegació d'ajudes».  
  
Quart. Amb data 7 d'agost de 2018 la directora de Turisme Comunitat Valenciana va dictar una proposta de resolució de denegació d'ajudes a les sol·licituds a les quals es refereix l'antecedent tercer. L'esmentada proposta va ser notificada mitjançant publicació en el Diari Oficial de la Generalitat Valenciana, del dia 21 d'agost de 2018, posant de manifest l'expedient als interessats i concedint un termini de 10 dies per a la presentació d'al·legacions.  
  
Cinqué. Finalitzat el termini establit en la referida proposta de resolució, alguns interessats han presentat al·legacions, no sent objecte de la present resolució els expedients corresponents a aquests, limitant-se els efectes d'aquesta a aquells expedients els sol·licitants dels quals no han presentat al·legacions.  
  
Fonaments de dret  
  
Primer. La Resolució de 20 de desembre de 2017, del president de l'Agència Valenciana del Turisme per la qual es convoquen les ajudes 2018 de l'Agència Valenciana del Turisme dirigides a les empreses, associacions, federacions i fundacions de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu Reglament, aprovat pel Reial decret 887/2006, de 21 de juliol, i altra normativa d'aplicació.  
  
Segon. El president de Turisme Comunitat Valenciana té la competència per a dictar aquesta resolució, d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
Tercer. La Llei 39/2015, d'1 d'octubre, del procediment administratiu comú de les administracions públiques, estableix:  
 En el seu article 36.3, que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
 En el seu article 45.1.b, que en tot cas, els actes administratius seran objecte de publicació, i aquesta tindrà els efectes de la notificació quan es tracte d'actes integrants d'un procediment selectiu o de concurrència competitiva de qualsevol tipus.  
Vistos els anteriors antecedents de fet i fonaments de dret, resolc:  
  
  
Primer  
Denegar la subvenció als sol·licitants de les ajudes que es detallen en el document annex d'aquesta resolució, amb indicació del motiu de denegació, corresponents al programa 3, Impuls al màrqueting de producte turístic de la Comunitat Valenciana,segons la Resolució de 20 de desembre de 2017, per la qual es regeix aquesta convocatòria.  
  
  
Segon  
Publicar aquesta resolució en el Diari Oficial de la Generalitat Valenciana, amb efectes de notificació.  
Contra aquesta resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius, dins del termini de dos mesos comptats des de l'endemà de la seua notificació i, potestativament, podrà interposar-se recurs de reposició davant l'òrgan que ha dictat l'acte, en el termini d'un mes, a comptar des de l'endemà de la notificació d'aquesta, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 6 de setembre de 2018.- El president de Turisme Comunitat Valenciana: Francesc Colomer Sánchez.